# Louise-Joséphine Sarazin de Belmont

Louise-Joséphine Sarazin de Belmont (Versalles, 14 de febrer de 1790– París, 9 de desembre de 1870) fou una pintora i litògrafa francesa, especialitzada en la pintura de paisatges. Va ser deixeble de Pierre-Henri de Valenciennes, pintor de formes i paisatges, i ja el 1812 va començar a exposar al Saló de París la seva obra versada en els paisatges on inclouria escenes històriques, cosa que es convertí habitual fins al 1867 i excepcional pel fet de ser una pintora. El 1830, aconsellada pel seu antic mestre, va fer una estada als Pirineus i s'hi va instal·lar a una barraca d'un pastor a la vall de Jéret, on va practicar la pintura a l'aire lliure, a l'oli en petits formats, obra que va presentar al saló a l'any següent i per la que va ser guardonada amb una medalla de segona classe. Aquest premi la va animar a dibuixar una sèrie de litografies, presentades sota una col·lecció titulada Vues des Pyrénées. El 1834, va obtenir el primer premi al Saló.

## Paris, vu des hauteurs du Père Lachaise

L'obra és una pintura a l'oli sobre llenç realitzada entre 1842 i 1859, donada per la pintora al Museu dels Agustins de Tolosa el 1859, pintada en homenatge a la memòria d'Augustine Dufresne, vídua d'Antoine-Jean Gros. S'hi representen tombes del cementiri del Père-Lachaise i molta vegetació. Al centre del quadre s'hi representa la tomba de les famílies Gros i Dufresne; un monument de forma quadrangular, coronat per un frontó sobre el qual descansa un bust. Finalment, en l'últim pla del quadre està representada la ciutat de París. Sarazin de Belmont el va realitzar dins una sèrie de quadres està formada per una vista de París, una vista de Florència, una vista de Nàpols i una vista de Roma, simbolitzant la fe, l'esperança i la caritat, qualitats humanes de la baronessa.

## Referències

* ↑ «Joséphine Sarazin de Belmont (1790-1870)». Biblioteca Nacional de França. [Consulta: 12 agost 2015].
* ↑ «SARAZIN DE BELMONT Louise Joséphine». Musée des beaux-arts de Quimper. [Consulta: 12 agost 2015].
* ↑ «View of an Italian City, Artist: Joséphine Sarazin de Belmont». The Metropolitan Museum of Art. [Consulta: 12 agost 2015].
* 1 2 «Sarazin de Belmont, Louise Josephine». Stair Sainty Gallery. [Consulta: 12 agost 2015].
* ↑ «Sarazin de Belmont, Louise Joséphine». VIAF. [Consulta: 12 agost 2015].
* 1 2 3 Saule-Sorbé, Hélène. «Joséphine Sarazin de Belmont (1790-1870)». Université Michel de Montaigne. Communauté d'agglomération Pau-Pyrénées. Arxivat de l'original el 9 d’octubre 2022. [Consulta: 12 agost 2015].
* ↑ Gabet, p. 623.
* ↑ Landon, p. 279.
* ↑ Landon, p. 107.
* 1 2 3 «catalogue - notice complète». Joconde, Portail des collections des musées de France. Ministère de la Culture et de la Communication de França. [Consulta: 11 agost 2015].
* 1 2 3 «Paris, vu des hauteurs du Père Lachaise». Musée des Augustins. Mairie de Toulouse. Arxivat de l'original el 17 de juny 2015. [Consulta: 11 agost 2015].

## Bibliografia

* Gabet, Charles. Dictionnaire des artistes de l'école française, au XIXe siècle: peinture, sculpture, architecture, gravure, dessin, lithographie et composition musicale. Madame Vergne, 1834.
* Landon, Charles Paul. Annales du musée et de l'école moderne des beaux-arts: Salon. Pillet Ainé, 1831.

## Enllaços externs

* Catàleg d'obres a Joconde, Portail des collections des musées de France. Ministère de la Culture et de la Communication de França.